ཟླ་འདིའི་ཕྱི་ཚེས་༡༢ཉིན་སེང་གྷ་པུར་དུ་ཨ་རིའི་སྲིད་འཛིན་ཌོ་ནལ་ཊོམ་དང་བྱང་ཀོ་རི་ཡའི་འགོ་ཁྲིད་ཀེམ་ཇོང་ཨུན་གཉིས་ཐུག་འཕྲད་བྱས་ནས།གྲོས་མཐུན་ཡིག་ཆ་ཞིག་གི་ཐོག་ཁོང་གཉིས་ཀྱིས་མིང་རྟགས་བཀོད་ཡོད་ཅིང་།དེའི་ནང་ཕྱོགས་གཉིས་བར་གྱི་འབྲེལ་ལམ་ཡར་རྒྱས་གཏོང་རྒྱུ་དང་།ཨ་རིས་བྱང་ཀོ་རི་ཡར་བདེ་སྲུང་གི་ཆ་རྐྱེན་སྤྲོད་རྒྱུའི་འགན་ལེན།བྱང་ཀོ་རི་ཡའི་ངོས་ནས་ཀོ་རི་ཡའི་མཚོ་གླིང་ཁུལ་དུ་རྡུལ་མཚོན་རྩ་མེད་བཟོ་རྒྱུའི་ཆེད་མདུན་བསྐྱོད་བྱ་རྒྱུ་འཁོད་ཡོད་འདུག་ཀྱང་།རྡུལ་མཚོན་རྩ་མེད་གང་འདྲ་བཟོ་རྒྱུའི་ཐད་གང་ཡང་གསལ་པོ་མེད་འདུག།